ดร. สิทธิพล วิบูลย์ธนากุล (เกิดเมื่อวันที่ 7 กุมภาพันธ์ 2525) ชื่อเล่น ชาย เป็นอาจารย์พิเศษ นักเศรษฐศาสตร์ และนักการเมืองชาวไทยในสังกัดพรรคก้าวไกล ก่อนจะย้ายไปสู่พรรคประชาชน ปัจจุบันดำรงตำแหน่ง สมาชิกสภาผู้แทนราษฎรแบบบัญชีรายชื่อ ลำดับที่ 9 และ ประธานคณะกรรมาธิการการพัฒนาเศรษฐกิจชุดที่ 26 นอกจากนี้ สิทธิพล ยังได้รับฉายาว่า 'นักปราบทุนเทา' จากการทำงานภายใต้หมวกประธานคณะกรรมาธิการการพัฒนาเศรษฐกิจ ปฐมวัย และการศึกษา สิทธิพล เกิดเมื่อวันที่ 7 กุมภาพันธ์ 2525 เข้าศึกษาในระดับประถมศึกษา/มัธยมศึกษาที่ โรงเรียนอัสสัมชัญ บางรัก เมื่อสำเร็จการศึกษาระดับมัธยมศึกษาแล้ว สิทธิพลเข้าศึกษาต่อในระดับปริญญาตรีที่ คณะเศรษฐศาสตร์ มหาวิทยาลัยธรรมศาสตร์ (เกียรตินิยมอันดับ 1) และศึกษาต่อ ปริญญาโท เศรษฐศาสตร์ (การวิเคราะห์นโยบายสาธารณะ) ปริญญาเอก ที่ University of York สหราชอาณาจักร การทำงาน สภาผู้แทนราษฎร 2564 - 2566 : รองประธานคณะอนุกรรมการศึกษา วิเคราะห์ และทบทวนกฎหมายและระเบียบเพื่อลดอุปสรรคและส่งเสริมโอกาสในการพัฒนาภาคธุรกิจในประเทศไทย คณะกรรมการพัฒนาเศรษฐกิจ ชุดที่ 25 2564 : ที่ปรึกษาคณะอนุกรรมการอุปกรณ์ ICT รัฐวิสาหกิจและทุนหมุนเวียน คณะกรรมการเฉพาะกิจว่าด้วยงบประมาณจัดสรรงบประมาณประจำปี 2562 - 2564 : ที่ปรึกษากิตติมศักดิ์คณะทำงานคณะกรรมการกิจการศาล องค์กรอิสระ องค์กรอัยการ รัฐวิสาหกิจ องค์กรมหาชน และกองทุน 2562 - 2563 : เลขานุการคณะอนุกรรมการศึกษาคุณค่าและประสิทธิผลของการส่งเสริมการลงทุนเพื่อการพัฒนาเศรษฐกิจ คณะกรรมการพัฒนาเศรษฐกิจ 2562 - 2564 : คณะกรรมการวิสามัญศึกษาผลกระทบของการดำเนินธุรกิจออนไลน์และธุรกรรมผ่านช่องทางอิเล็กทรอนิกส์ บริษัท โมชิ โมชิ รีเทล คอร์ปอเรชั่น จำกัด (มหาชน) 2565 - 2566 : กรรมการอิสระ / กรรมการตรวจสอบ / ประธานกรรมการสรรหาและกำหนดค่าตอบแทน / กรรมการบริหารความเสี่ยง สำนักงานพัฒนาวิทยาศาสตร์และเทคโนโลยีแห่งชาติ 2565 - 2566 : คณะกรรมการกำกับดูแลโครงการจัดทำข้อเสนอแนวทางการกำหนดเงื่อนไขการชดเชยค่าตอบแทน (ชดเชย) ในการเจรจากรอบความร่วมมือระหว่างประเทศเพื่อเพิ่มขีดความสามารถทางเทคโนโลยีของไทยในการจัดซื้อจัดจ้างภาครัฐ ศาลทรัพย์สินทางปัญญาและการค้าระหว่างประเทศกลาง 2562 - 2566 : รองผู้พิพากษาศาลทรัพย์สินทางปัญญาและการค้าระหว่างประเทศกลาง บริษัท กรุงเทพโทรทัศน์และวิทยุ จำกัด (ช่อง 7) 2561 - 2566 : ที่ปรึกษาข่าวเศรษฐกิจ คณะพาณิชยศาสตร์และการบัญชี มหาวิทยาลัยธรรมศาสตร์ 2558 - 2566 : อาจารย์พิเศษ ปัจจุบันลาออกจากตำแหน่งทั้งหมด และมุ่งมั่นทำหน้าที่สมาชิกสภาผู้แทนราษฎรอย่างเต็มตัว ผลงาน สิทธิพล เป็นผู้แต่งหนังสือ เรื่อง โอกาสแห่งอนาคต เป็นของคนเข้าใจเศรษฐกิจเท่านั้น (2562) หนังสือเล่มนี้รวบรวมบทความต่างๆ ของ 'ดร.สิทธิพล วิบูลย์ธนากุล' ในช่วง 1-2 ปีที่ผ่านมา ส่วนใหญ่เป็นเรื่องเศรษฐกิจ ซึ่งมีทั้งเรื่องใกล้ตัว ในประเทศ ต่างประเทศ รวมถึงประเด็นอื่นๆ เช่น สังคม สุขภาพ เทคโนโลยี ธุรกิจต่างๆ ที่น่าสนใจ บทความส่วนใหญ่มีจุดเริ่มต้นจากการที่ผู้เขียนสังเกตเรื่องราวที่เกิดขึ้นในสังคม แล้วหาข้อมูลเพิ่มเติม พร้อมบันทึกข้อคิดเห็นส่วนตัว ดังนั้นแต่ละบทความจึงผสานด้วยข้อเท็จจริงและมุมมองต่างๆ ของผู้เขียนต่อเรื่องนั้นๆ ซึ่งผู้อ่านจะได้ประโยชน์ในการนำไปใช้รับมือกับโลกปัจจุบันที่ท้าทาย ซับซ้อน และเปลี่ยนแปลงได้อย่างรวดเร็วดียิ่งขึ้น และหนังสือเรื่อง The Opportunity โอกาสแห่งอนาคต ยุคโลกป่วน เศรษฐกิจเปลี่ยน (2564) หนังสือเล่มนี้รวบรวมบทความเศรษฐกิจและประเด็นรอบตัว เช่น สังคม การเมือง สิ่งแวดล้อม เทคโนโลยี และอื่นๆ ที่ผู้เขียนเห็นว่าสำคัญและเป็นประโยชน์กับผู้อ่าน ในการเข้าใจกระแสการเปลี่ยนแปลงทั้งปัจจุบันและอนาคตที่กำลังถาโถมกระทบชีวิตเราทุกคน หลายคนอาจสงสัยว่า ประเทศนี้ยังมีหวังหรือไม่? เศรษฐกิจไทยจะดีกว่านี้ได้หรือเปล่า? เรื่องราวในหนังสือจะเป็นกำลังใจให้ทุกท่านเห็นว่า ท่ามกลางปัญหามากมายในสังคมเศรษฐกิจไทย เมื่อแยกแยะข้อมูล ข้อเท็จจริงแล้ว เรายังเห็นโอกาสซ่อนอยู่ ยังมีหวังที่จะเปลี่ยนปัญหาเป็นความท้าทาย เห็นโอกาสในการเปลี่ยนสังคมนี้ให้ดีขึ้น พร้อมกับเห็นโอกาสทางธุรกิจ อ้างอิง ลิงก์ภายนอก